91/404/ETY: Komission päätös, tehty 19 päivänä heinäkuuta 1991, kuudennen Euroopan kehitysrahaston (EKR) merentakaisille maille ja alueille tarkoitetuista ohjelmoimattomista varoista sitomatta olevien määrärahojen uudelleenjakamisesta



Virallinen lehti nro L 222 , 10/08/1991 s. 0042 - 0042

Suomenk. erityispainos Alue 11 Nide 17 s. 0053

Ruotsink. erityispainos Alue 11 Nide 17 s. 0053



KOMISSION PÄÄTÖS, tehty 19 päivänä heinäkuuta 1991, kuudennen Euroopan kehitysrahaston (EKR) merentakaisille maille ja alueille tarkoitetuista ohjelmoimattomista varoista sitomatta olevien määrärahojen uudelleenjakamisesta (91/404/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon merentakaisten maiden ja alueiden liittämisestä Euroopan talousyhteisöön 30 päivänä kesäkuuta 1986 tehdyn neuvoston päätöksen 86/283/ETY(1), sellaisena kun se on viimeksi muutettuna päätöksellä 91/312/ETY(2), ja erityisesti sen 137 artiklan 3 kohdan, ottaa huomioon yhteisöavun rahoitusta ja hallintoa koskevan vuoden 1985 sisäisen sopimuksen, jäljempänä "sisäinen sopimus"(3), sekä katsoo, että päätöksellään 86/283/ETY neuvosto on myöntänyt varoja merentakaisille maille ja alueille, jäljempänä "MMA", kuudennesta Euroopan kehitysrahastosta; näiden varojen ohjelmoimattomissa määrärahoissa on olemassa kiireapuun sekä pakolaisten ja kotimaahansa palautettujen henkilöiden vastaanottamiseen tarkoitettuja sitomattomia varoja yhteensä 3 415 000 ecun määrä, kyseisessä päätöksessä, jonka voimassaoloaika päättyi 30 päivänä kesäkuuta 1991, määrätään päättymishetkellä sitomattomana olevien varojen palauttamisesta rahastoon muiden rahoitus- ja teknisen yhteistyön soveltamisalaan kuuluvien toimien rahoittamiseksi, ellei neuvosto toisin päätä, seitsemänteen EKR:oon liittyvissä neuvoston keskusteluissa tehdyt ennakkosopimukset huomioon ottaen neuvoston ei ole syytä päättää toisin, ja varat olisi siis jaettava uudelleen kolmelle MMA-alueelle, joita asia koskee, samassa suhteessa kuin kesäkuussa 1986 kuudennen EKR:n ohjelmoidut määrärahat, ja niiden MMA:iden, joita asia koskee, toimivaltaisten viranomaisten olisi toteutettava täydentäviä ohjelmointitoimenpiteitä, jotta lisäsummat saadaan niiden käyttöön; moitteettoman hallinnon varmistamiseksi tämän ohjelmoinnin olisi tapahduttava samanaikaisesti seitsemännen EKR:n yhteydessä toteutettavan ohjelmoinnin kanssa ja sitä täydentäen neuvoston hiljattain tekemän uuden assosiointipäätöksen soveltamiseksi, ON PÄÄTTÄNYT SEURAAVAA: 1 artikla Kuudennessa EKR:ssa MMA:ille määrättyjen varojen osalta määrärahat, joita ei ole sidottu kiireapuun ja pakolaisten ja kotimaahansa palautettujen henkilöiden vastaanottamiseen liittyviin varoihin, siirretään jokaisella kolmella MMA-alueella, joista Alankomaat, Ranska ja Yhdistynyt kuningaskunta ovat vastuussa, tukien muodossa toteutettavien hankkeiden ja toimintaohjelmien rahoittamiseen, Määrärahat jaetaan seuraavasti: >TAULUKON PAIKKA> 2 artikla EKR:n päähyväksyjän on toteutettava kyseessä olevien merentakaisten maiden ja alueiden toimivaltaisten viranomaisten kanssa ohjelmointia koskevia lisätoimenpiteitä samanaikaisesti seitsemännen EKR:n yhteydessä toteutettavan suunnittelun kanssa ja sitä täydentäen. 3 artikla Tämä päätös tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tehty Brysselissä 19 päivänä heinäkuuta 1991. Komission puolesta Manuel MARIN Varapuheenjohtaja (1) EYVL N:o L 175, 1.7.1986, s. 1 (2) EYVL N:o L 170, 29.6.1991, s. 13 (3) EYVL N:o L 86, 31.3.1986, s. 210